**חידות לפסח**

(התשע"ז)

1. **14 מי יודע?? (3 תשובות שונות)**

**רמזים:**

**החג הראשון!**

**י"ד החזקה עם זרוע נטויה במטה (גם משה וגם אהרן), מחורב ועד חורב.**

**ספרים במשנה תורת משה – איזה משה?**

1. **15 מי יודע?? (3 תשובות שונות)**

**רמזים:**

**החג הגדול!**

**כמה מעלות מיציאת מצרים ועד בית הבחירה?**

**כמה מעלות במקדש עצמו?**

1. **תשובות שונות ל'אחד מי יודע'?! (לפחות עד 5)**

**מתוך התורה, ובייחוד הקשורות לפסח וליציאת מצרים!**

**חידות מספרים**

**מה הקשר?**

**מה אומר כל מספר?**

**6 3 4 4 70 400**

**10 50 40 200 50 250**

**40 3**

**13 1**

**86 27**

**430 210**

**138 135**

**פתרונות**

1. **14 מי יודע?**

**14 אני יודע – 14 בחודש הראשון (=ניסן), פסח לה'! ו-14 סימני הסדר: קדש – ורחץ – כרפס – יחץ – מגיד – רחצה – מוציא מצה; מרור – כורך – שולחן עורך – צפון – ברך – הלל – נרצה.**

**14 פעמים משה ואהרן אחזו במטה לאות או למופת, להביא מכות על מצרים או הצלה לעם ישראל, ואלו הן:**

**המטה לנחש בחורב כאות למשה ולישראל (שמות ד', ב-ה,יז);**

**ציווי המופתים לפרעה במטה (ד', כ-כא);**

**מופת התנין לפרעה כאזהרה ראשונה (ז', ח-י);**

**המים לדם במטה משה (ז', טו-יח);**

**המים לדם בכל מצרים במטה אהרן (ז', יט-כ);**

**הצפרדעים (ח', א-ב);**

**הכינים (ח', יב-יג);**

**הברד (ט', כב-כג);**

**הארבה (י', יב-יג);**

**החושך (י', כא-כב);**

**בקיעת ים סוף (י"ד, טו-טז,כא);**

**השבת המים על מצרים, רכב ופרשים (י"ד, כו-כז);**

**הכאת הצור בחורב ויציאת המים ממנו (י"ז, ה-ו);**

**כוח ללוחמים בעמלק (י"ז, ט-יב,טז).**

**14 ספרי הי"ד החזקה שכתב ר' משה בן מימון בספרו 'משנה תורה' –**

**מדע-אהבה-זמנים-נשים-קדושה-הפלאה-זרעים-**

**עבודה-קרבנות-טהרה-נזיקין-קנין-משפטים-שופטים.**

1. **15 מי יודע?**

**15 אני יודע –**

**חג המצות 7 ימים מ-15 בחודש הראשון (ניסן).**

**15 מעלות טובות למקום עלינו להודות עליהן (בשיר 'דיינו'), מיציאת מצרים ועד בניית בית הבחירה.**

**15 מעלות בבית המקדש בכניסה לעזרה (משנה, מידות ).**

1. **"... ה' אחד ושמו אחד"! (זכריה י"ד, ט);**

**אדם הראשון הוא ואשתו, אדם אחד –**

**"ויקרא את שמם אדם ביום הִבָּרְאָם" (בראשית ה', ב);**

**"אחד היה אברהם ..." (יחזקאל ל"ג, כד);**

**"ומי כעמך כישראל, גוי אחד בארץ" (שמואל-ב ז', כג; מנחה של שבת);**

**חמישה חומשי תורה אחת!**

**רק מצות בחג!**

**שמים וארץ! אור וחושך!**

**מים עליונים ומים תחתונים!**

**ים ויבשה! שמש וירח!**

**עץ החיים ועץ הדעת – טוב ורע!**

**קודש וחול!**

**חמץ ומצה.**

**שם, חם ויפת;**

**אברם, נחור והרן (>לוט);**

**גרשון, קהת ומררי;**

**מרים, אהרן ומשה;**

**פסח – מצה – מרור;**

**3 שבטים בכל דגל, במחנה ישראל במדבר.**

**4 נהרות יצאו מעדן;**

**400 שנה עד יציאת מצרים (בראשית ט"ו, יג-טז) – "ודור רביעי ישובו הנה";**

**4 כוסות – 4 קושיות – 4 בנים;**

**4 דגלים במחנה ישראל במדבר;**

**"רבוע יהיה כפול" – החושן – 4 טורים של אבנים יקרות;**

**"אמה ארכו ואמה רחבו רבוע יהיה..." – מזבח הקטורת;**

**"רבוע יהיה המזבח" – מזבח העולה (5X5 אמות).**

**5 דיברות בלוח הראשון – בין אדם למקום (עם הסברים),**

**ו-5 דיברות בלוח השני – בין אדם לחברו (בלי שום הסבר)!**

**5X5 אמות במזבח העולה;**

**כוס חמישית – רשות בליל הסדר (לפי הרמב"ם)!**

**קושיה חמישית מימי בית המקדש – לא שלוק ומבושל, "הלילה הזה כולו צלי"!**

**בן חמישי – בן 'חכם' ששואל 'למה' ריבוי המצוות?**

**והתשובה בפשט התורה: "לטוב לנו כל הימים לחיותנו כהיום הזה".**

**ששת ימי הבריאה – ויום השבת;**

**6 לאוין בלוח הראשון של עשרת הדיברות – בין אדם למקום (עם הסברים),**

**ו-6 לאוין בלוח השני – בין אדם לחברו (בלי שום הסבר)!**

**"ששה משמֹתם על האבן האחת" – 12 שבטי ישראל על כתפי הכהן הגדול –**

**"ואת שמות הששה הנותרים על האבן השנית, כתולדֹתם" (שמות כ"ח, י);**

**6 קעריות בקערת הסדר.**

**7 ימי חג המצות – וחג הסוכות;**

**7 שבועות של ספירת העומר, בין פסח לשבועות;**

**7 כבשים בני שנה בכל קרבנות החגים, ועוד;**

**שבעת ימי המילואים לכניסת הכוהנים לעבודתם (שמות כ"ט; ויקרא ח') – ואחריהם היום "השמיני", תחילת העבודה של אהרן (ויקרא ט');**

**מנורת המשכן/המקדש – 7 קנים.**

**שנים עשר חודשי השנה!**

**12 בני נחור בן תרח (בראשית כ"ב, כ-כד);**

**12 בני ישמעאל (בראשית כ"ה, יב-טז);**

**12 נכדי עשו (בראשית ל"ו, ט-יד, בלי תמנע ועמלק);**

**12 בני יעקב = בני ישראל! (בראשית ל"ה, כג-כו; ו-70 הנפש, מ"ו, ח-כז);**

**12 עינות מים ו-70 תמרים באילים, ביציאת מצרים! (שמות ט"ו, כז);**

**12 הלאוין בעשרת הדיברות – 6 + 6 (שמות כ'; דברים ה');**

**12 אבני החושן, ו-12 שמות השבטים על אבני השוהם (שמות כ"ח, ט-כא);**

**12 חלות (6+6) של לחם הפנים במשכן (משבת לשבת; ויקרא כ"ד, ה-ט);**

**12 שבטים (6 מול 6) ו-12 'ארורים' בברית גריזים ועיבל (דברים כ"ז, יא-כו);**

**12 אבנים במזבח אליהו על הר הכרמל,**

**"כמספר שבטי בני יעקב... ישראל יהיה שמך" (מלכים-א י"ח, לא).**

**חידות מספרים - פתרונות**

**6 קעריות בקערת הסדר – ו-3 מצות; 4 כוסות, ו-4 קושיות (ו-4 בנים); 70 נפש ירדו בני ישראל למצרים, כדי לצאת משם לסוף 400 שנה (מברית בין הבתרים).**

**שלוש דעות במדרש ההגדה:**

**10 מכות במצרים – כפול 5 על ים סוף ("היד הגדולה"): 50;**

**10 כפול 4 = 40 מכות במצרים – כפול 5 על ים סוף: 200;**

**10 כפול 5 = 50 מכות במצרים – כפול 5 על ים סוף: 250.**

**40 שנות מדבר – רק 3 מהן מתוארות בתורה (ה-1, ה-2, ושנת ה-40);**

**13 (מידות) מי יודע?! – אחד ה' א-לוהינו – ו'חד גדיא';**

**86 גימטריה של 'הללויה' – על כל 'הטובה', בגימטריה 27;**

**430 שנה "מושב בני ישראל במצרים" (שמות י"ב, מ-מא) – אך לפי חשבון חז"ל (במדרש 'סדר עולם') יש למנות 'רק' 210 שנים;**

**138 גימטריה של 'חמץ' – 135 גימטריה של 'מצה' – יחי ההבדל הקטן!**